अवैध रेत उत्खनन करने वाले आठ वाहन जब्त कर थाने में सौपे
शुजालपुर | एसडीएम गिरीश मिश्रा और नायब तहसीलदार ने रेत का अवैध परिहवन करने वालों पर बड़ी कार्रवाई की। शनिवार दोपहर बाइक पर सवार दाेनों अधिकारियों ने परिवहन स्थलों पर पहुंचकर आठ वाहन जब्त कर बिना अनुमति खनन-परिवहन के मामले दर्ज किए। दोपहर को बिना किसी को सूचना दिए एसडीएम बामनघाट, उपजेल के पीछे नदी क्षेत्र में पहुंचे व आठ ट्रैक्टर-ट्राली जब्त कर पुलिस को सुपुर्द किए। दल में नायब तहसीलदार नारायण नादेड़ा, मनीष जैन आदि थे। इससे पूर्व में भी शुजालपुर में कई बार अवैध रेत परिवहनकर्ताओं पर कार्रवाई हो चुकी है, लेकिन बिना रायल्टी के परिवहन व कृषि उपयोग के वाहनों से व्यावसायिक परिवहन पर नकेल नहीं लग पा रही है।
hin_Deva hin_Deva